Gjennom den anglo-irske traktat av 1921 ble det opprettet et nytt parlament. Den provisoriske regjeringen, ledet av W.T. Cosgrave, lette etter et midlertidig møtested for den nye forsamlingen. Man ønsket først å bruke Royal Hospital Kilmainham, men British Army brukte fremdeles bygningen. Ettersom stattholderen skulle holde trontalen i løpet av kort tid måtte man skynde seg, og en forelesningssal knyttet til Leinster House ble leid i desember 1922.